Ласла Худзьец

Ласла Эдэ Худзьец ) або Ладзіслаў Худзец (, 8 студзеня 1893, Банска-Быстрыца — 26 кастрычніка 1958, Берклі) — архітэктар славацкага паходжання, які пабудаваў у 1920-1930-х гадах некалькі дзясяткаў будынкаў у Шанхаі.

 Біяграфія 
Ласла Худзьец нарадзіўся  года ў г. Банска-Быстрыца, яго бацька  быў славакам, а маці Паула Шкултэць. У 1911—1914 гадах вывучаў архітэктуру ў Будапешцкім універсітэце, а пасля пачатку Першай сусветнай вайны добраахвотнікам уступіў у аўстра-венгерскую армію. У 1916 годзе ён трапіў у Расійскі палон і быў адпраўлены ў Сібір. У 1918 годзе, падчас перавозкі палонных ва ўмовах пачатку грамадзянскай вайны ў Расіі, ён здолеў бегчы з цягніка ў раёне мяжы з Кітаем, і пры дапамозе дацкай місіі дабраўся да Шанхая.

У Шанхаі Худзьец стаў працаваць у амерыканскай архітэктурнай фірме. Веданне нямецкай, славацкай, венгерскай і рускай моў, а таксама вывучаныя ім англійская і кітайская мовы дапамаглі яму зрабіць добрую кар’еру, і ён хутка стаў прыкметнай фігурай у архітэктурным свеце Шанхая. У 1922 годзе ён ажаніўся з Гізелай Меер (жанчыне англа-швейцарскага паходжання), а ў 1925 годзе адкрыў уласную справу, і да 1941 года пабудаваў 37 будынкаў.

Пасля заключэння ў 1938 годзе Мюнхенскага пагаднення Ласла Худзьец пазбавіўся свайго чэхаславацкага грамадзянства, і падаў прашэнне аб атрыманні венгерскага. У 1941 годзе ён атрымаў венгерскі пашпарт і стаў ганаровым консулам Венгрыі ў Шанхаі.

Пакінуўшы Шанхай у 1947 годзе, Худзьец пераехаў спачатку ў Лугана (Швейцарыя), а затым у Рым, дзе працаваў пры Ватыкане. Затым ён пераехаў у ЗША, і з 1950 года абгрунтаваўся ў Берклі, стаўшы выкладчыкам Каліфарнійскага універсітэта ў Берклі. Ладзіслаў Худзьец памёр ад сардэчнага прыступу падчас землятрусу ў 1958 годзе.

 Работы 
Самай вядомай Шанхайскай працай Худзьеца з’яўляецца пабудаваны ў 1934 годзе 22-павярховы «Park Hotel», які стаў да 1952 года самым высокім будынкам у Азіі (ён заставаўся самым высокім будынкам Кітая да 1966 года, а Шанхая — да 1983 года). Іншай яго вядомай архітэктурнай працай з’яўляецца пабудаваная ў 1932 годзе , разбураная ў 1960-х падчас «Культурнай рэвалюцыі». Да яго прац таксама адносяцца тры шпіталі, электрастанцыя раёна , і многія іншыя будынкі.

 Крыніцы 

Катэгорыя:Архітэктары Шанхая
Катэгорыя:Ваеннапалонныя Першай сусветнай вайны (Аўстра-Венгрыя)
Катэгорыя:Архітэктары Венгрыі